wickkiey/tamil-wikipedia-chunked huggingface dataset:
# உலக சதுரங்க வாகை 2023

## வேட்பாளர் தகுதித் தேர்வு போட்டி

உலக சதுரங்க வெற்றியாளரான மாக்னசு கார்லசன்னை எதிர்த்து விளையாடக்கூடிய போட்டி ஆட்டக்காரரை தேர்ந்தெடுப்பதற்காக 2022 ஆம் ஆண்டு சூலை மாதத்தில் வேட்பாளர் தகுதித் தேர்வு போட்டி நடைபெற்றது. எட்டு வீரர்கள் வேட்பாளர் தகுதி தேர்வு போட்டியில் விளையாடினார்கள்.  
போட்டியில் விளையாடத் தகுதி பெற்றவர்கள்:
| பிடே சுவிசு சதுரங்கப் போட்டியில் முதல் இரண்டு இடம் | அலிரேசா ஃபிரோசுயா |  |
| --- | --- | --- |
| பேபியானோ காருவனா |  |  |
| பிடே சதுரங்கப் போட்டி 2022 இல் முதல் இரண்டு இடம் | இகாரு நாகமுரா |  |
| இரிச்சர்டு ராப்போர்டு |  |  |
| 2022 மே மாதத்தில் அதிக தரப்புள்ளி கொண்ட வீரர் | திங் இலிரென் (கார்சாகினுக்கு மாற்று) | } |
# உலக சதுரங்க வாகை 2023

## முடிவுகள்

**உலக சதுரங்க வாகை 2023**  
| தரவரிசை | மரபார்ந்த ஆட்டங்கள் | புள்ளிகள் | விரைவு ஆட்டங்கள் | மொத்தம் |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2795 | ½ | 1 | ½ | 0 | 1 | 0 | 1 | ½ | ½ | ½ | ½ | 0 | ½ | ½ | **7** | ½ | ½ | ½ | 0 | **8½** |  |
| 2788 | ½ | 0 | ½ | 1 | 0 | 1 | 0 | ½ | ½ | ½ | ½ | 1 | ½ | ½ | **7** | ½ | ½ | ½ | 1 | **9½** | } |
# கடையம் சட்டமன்றத் தொகுதி

**கடையம் சட்டமன்றத் தொகுதி** (*Kadayam Assembly constituency*) என்பது இந்தியாவின் தமிழ்நாடு, தென்காசி மாவட்டத்தில் நீக்கப்பட்ட தமிழ்நாடு சட்டப் பேரவை தொகுதியாகும். இது 1957 முதல் 1962 வரை செயல்பாட்டிலிருந்தது.
# கடையம் சட்டமன்றத் தொகுதி

## சட்டமன்ற உறுப்பினர்கள்

| 1962 | ஏ. பி. பாலகன் | இந்திய தேசிய காங்கிரசு |  |
| --- | --- | --- | --- |
| 1957 | டி. எஸ். ஆதிமூலம் | சுயேச்சை | } |
# குவாக்காடா

**குவாக்காடா** (Kuakata) தெற்கு வங்காளதேசத்தில் உள்ள ஒரு நகரம் ஆகும். பரந்த கடல் கடற்கரைக்கு இந்நகரம் பெயர் பெற்றது. குவாக்காடா கடற்கரை 18 கிலோமீட்டர் நீளமும் (11 மைல்), 3 கிலோமீட்டர்கள் அகலமும் (1.9 மைல்) கொண்ட ஒரு மணல் பரப்பாகும். இக்கடற்கரையில் இருந்து வங்காள விரிகுடாவில் சூரிய உதயம் மற்றும் சூரிய மறைவு இரண்டையும் தடையின்றி பார்க்க முடியும். பர்மிய தீவிரவாதிகளால் அரக்கானில் இருந்து (மியான்மர்) வெளியேற்றப்பட்ட பின்னர் இவர்கள் 18 ஆம் நூற்றாண்டில் குவாக்காடா கடற்கரையில் தரையிறங்கினர். பின்னர், இரக்கைன் பழங்குடியினரின் சுற்றுப்புறங்களில் தண்ணீருக்காக கிணறுகளை தோண்டுவது ஒரு பாரம்பரியமாகிவிட்டது.
# குவாக்காடா

## நிலவியல்

குவாக்காடா, பதுகாலி மாவட்டத்தில் உள்ள கலபாரா துணை மாவட்டத்தில் அமைந்துள்ளது. சுமார் தலைநகர் டாக்காவின் தெற்கேயும், மாவட்ட தலைமையகத்தில் இருந்து சுமார் தொலைவிலும் குவாக்காடா அமைந்துள்ளது.
# குவாக்காடா

## பண்பாடு

குவாக்காடா இந்து மற்றும் பௌத்த சமூகத்தினரின் புனித யாத்திரை இடமாகும். 'ரசு பூர்ணிமா' மற்றும் 'மகி பூர்ணிமா' திருவிழாக்களில் கலந்துகொள்ள எண்ணற்ற பக்தர்கள் இங்கு வருகிறார்கள். இந்த சமயங்களில் யாத்ரீகர்கள் வளைகுடாவில் புனித நீராடுகிறார்கள் மற்றும் பாரம்பரிய கண்காட்சிகளில் பங்கேற்கிறார்கள். கௌதம புத்தரின் சிலை மற்றும் 200 ஆண்டுகள் பழமையான இரண்டு கிணறுகள் அமைந்துள்ள 100 ஆண்டுகள் பழமையான புத்த கோவில் போன்றவற்றை இங்கு காணலாம்.
# குவாக்காடா

## சுற்றுலா

குவாக்காடா நகரம் குவாக்காடா கடற்கரை என்று பெயரிடப்பட்ட கடல் கடற்கரையைக் கொண்டுள்ளது. காக்சு பசார் கடற்கரை போன்ற பன்னாட்டு அங்கீகாரம் இல்லாவிட்டாலும், பல சுற்றுலாப் பயணிகள் கடற்கரையைப் பார்க்க இந்த இடத்திற்கு வருகிறார்கள். இதுதவிர பல சுற்றுலா இடங்கள் இங்குள்ளன -  
- குவாக்காடா தேசியப் பூங்கா
- குவாக்காடா எக்கோபார்க்
- பட்ரா காடு
- குவாக்காட்டாவின் கிணறு
- சிமா புத்த மடாலயம்
- கெரனிபாராவின் இரக்கைன் குடியேற்றம்
- அலிபூர் துறைமுகம்
- மிசுரிபாரா புத்த மடாலயம்
- கங்காமதி காடு
# கணியம்பாடி சட்டமன்றத் தொகுதி

**கணியம்பாடி சட்டமன்றத் தொகுதி** (*Kaniyambadi Assembly constituency*) இந்தியாவின் தென்மாநிலமான தமிழ்நாட்டின் தமிழ்நாடு சட்டமன்றத்தின் முன்னாள் தொகுதியாகும். இது இராணிப்பேட்டை மாவட்டத்தில் (முன்னர் வேலூர் மாவட்டம்) இருந்தது.
# கணியம்பாடி சட்டமன்றத் தொகுதி

## சட்டமன்ற உறுப்பினர்கள்

| 1971 | தோப்பூர் திருவேங்கடம் | திராவிட முன்னேற்றக் கழகம் |  |
| --- | --- | --- | --- |
| 1967 | இல. பாலராமன் | இந்திய தேசிய காங்கிரசு | } |
# காரியாபட்டி சட்டமன்றத் தொகுதி

**காரியாபட்டி சட்டமன்றத் தொகுதி** (*Kariapatti Assembly constituency*) என்பது இந்தியாவின் தென்மாநிலமான தமிழ்நாட்டின் விருதுநகர் மாவட்டத்தில் உள்ள முன்னாள் சட்டமன்றத் தொகுதியாகும். இது 1967 முதல் 1971 வரை செயல்பாட்டிலிருந்தது.
# காரியாபட்டி சட்டமன்றத் தொகுதி

## சட்டமன்ற உறுப்பினர்கள்

| - | 1971 | அ. ரா. பெருமாள் | அனைத்திந்திய பார்வார்டு பிளாக்கு |
| --- | --- | --- | --- |
| 1967 | அ. ரா. பெருமாள் | சுதந்திராக் கட்சி | } |
# அ. ரா. பெருமாள்

***அ. ரா. பெருமாள்***' (*A. R. Perumal*)(பிறப்பு 17 மே 1925-இறப்பு 21 ஏப்ரல் 1998) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் விருதுநகர் மாவட்டம் அருப்புக்கோட்டையினைச் சார்ந்தவர். இவர் அருப்புக்கோட்டை தேவாங்கர் பள்ளியில் கல்வி பயின்றார். முத்துராமலிங்கத் தேவரின் தொண்டராகச் செயல்பட்ட இவர் அனைத்திந்திய பார்வார்டு பிளாக்கு கட்சியின் தலைவர்களுள் ஒருவராக இருந்துள்ளார். இவர் 1967 மற்றும் 1971. ஆகிய ஆண்டுகளில் நடைபெற்ற சட்டமன்றத் தேர்தல்களில் சுதந்திராக் கட்சி மற்றும் பார்வார்டு பிளாக் கட்சிகளின் வேட்பாளராக காரியாப்பட்டி சட்டமன்றத் தொகுதியில் போட்டியிட்டு சட்டமன்ற உறுப்பினரானார்.
# பிரமாரி

**பிரமாரி** என்பவர் ஆதிசக்தியின் அவதாரமாவார். அவள் ஆதி சக்தி தேவியின் அவதாரம்.  
அருணாசுரன் என்ற அரக்கனை அழிக்கவே பிரமாரி அவதரித்ததாக புராணங்கள் கூறகின்றன. ஆந்திரப் பிரதேசம், ஸ்ரீசைலம், பன்னிரண்டு ஜோதிர்லிங்கக் கோயில்களில் ஒன்றான மல்லிகார்ஜுனா கோயிலில் சிவபெருமானுடன் பிரமராம்பாவாக இவள் வழிபடப்படுகிறாள், இத்தலம் சக்தி பீடங்களில் ஒன்றாகவும் அறியப்படுகிறது.
# இந்தோனேசியா - மலேசியா மோதல்

**இந்தோனேசியா - மலேசியா மோதல்** அல்லது **இந்தோனேசியா - மலேசியா நெருக்கடி**, (ஆங்கிலம்: *Indonesia–Malaysia confrontation* அல்லது *Borneo confrontation*; மலாய்: *Konfrontasi Indonesia-Malaysia*) என்பது 1963-ஆம் ஆண்டு தொடங்கி 1966-ஆம் ஆண்டு வரையில் இந்தோனேசியாவுக்கும் - மலேசியாவுக்கும் இடையே நடைபெற்ற ஆயுத மோதலைக் குறிப்பிடுவதாகும்.  
இந்த மோதல் 1960-ஆம் ஆண்டுகளில் மலேசியா உருவாக்கப் படுவதில் இந்தோனேசியாவின் எதிர்ப்பில் இருந்து உருவானது. 1965-இல் இந்தோனேசிய அதிபர் சுகர்ணோ பதவி நீக்கம் செய்யப்பட்ட பிறகு, இந்தச் சர்ச்சை அமைதியாக ஒரு முடிவுக்கு வந்தது. பின்னர் மலேசியா எனும் ஒரு கூட்டமைப்பு நாடு உருவாக்கப்பட்டது.  
செப்டம்பர் 1963-இல் மலேசியா உருவானது. மலேசியாவின் உருவாக்கம் என்பது மலாயா கூட்டமைப்பு *(Federation of Malaya)* (தீபகற்ப மலேசியா), சிங்கப்பூர், மற்றும் சபா, சரவாக் பிரித்தானிய மகுடக் காலனிகளின் ஓர் இணைப்பாகும்.
# இந்தோனேசியா - மலேசியா மோதல்

## பொது

மார்ச் - ஆகஸ்டு 1962-இல் நியூ கினியாவில் நெதர்லாந்திற்கு எதிராக இந்தோனேசியாவின் மேற்கு நியூ கினியா தகராறு (West New Guinea Dispute); மற்றும் டிசம்பர் 1962-இல் புரூணை கிளர்ச்சி (Brunei Revolt) ஆகியவை இந்தோனேசியா - மலேசியா மோதலின் முக்கிய முன்னோடிகளாகும்.  
மலேசியாவுக்கு இங்கிலாந்து, ஆஸ்திரேலியா மற்றும் நியூசிலாந்து ஆகிய நாடுகளின் நேரடி இராணுவ ஆதரவு இருந்தது. இந்தோனேசியாவிற்கு சோவியத் ஒன்றியம் மற்றும் சீனாவின் மறைமுக ஆதரவு இருந்தது. இதுவே ஆசியாவில் மற்றுமொரு பனிப்போரின் (Cold War in Asia) அத்தியாயமாக மாறியது.
# இந்தோனேசியா - மலேசியா மோதல்

## பொது

### எல்லைப் பகுதிகளில் மோதல்கள்

இந்த மோதல் அறிவிக்கப்படாத ஒரு போராகும். இந்தோனேசியா மற்றும் கிழக்கு மலேசியா - போர்னியோ கலிமந்தான் எல்லைப் பகுதிகளில் பெரும்பாலான மோதல்கள் நடைபெற்றன.  
இந்த மோதல்கள் பெரும்பாலும் குறிப்பிட்ட இடங்களில் நடைபெற்ற மோதல்களாகும். தனிமைப் படுத்தப்பட்ட தரைப் போர் என வகைப்படுத்தப் படுகிறது. வழக்கமாக இரு நாட்டு எல்லைகளின் இருபுறங்களிலும் சிறிய படைகள் கொண்டு (platoon-sized operations) நடத்தப்பட்டன.
# இந்தோனேசியா - மலேசியா மோதல்

## பொது

### மக்களை மனமாற்றம் செய்வதற்கான முயற்சி

போர்னியோவில் இந்தோனேசியாவின் ஊடுருவல் பிரச்சாரம் என்பது சபா மற்றும் சரவாக்கில் உள்ள இன மத வேறுபாடுகளைக் காரணம் காட்டி மக்களை மனமாற்றம் செய்வதற்கான முயற்சி எனக் கருதப் படுகிறது. மலாயா மற்றும் சிங்கப்பூரில் இன மத வேறுபாடுகளைச் சுட்டிக் காட்டும் பிரச்சாரங்கள் எடுபடவில்லை.  
போர்னியோவின் காட்டு நிலப்பரப்பு மற்றும் மலேசியா-இந்தோனேசியா எல்லையில் சாலைகள் இல்லாதது ரோந்துப் பணிகளுக்குச் சவாலாக அமைந்தன. இந்தோனேசியப் படைகளும்; காமன்வெல்த் நாட்டுப் படைகளும், கால்நடையாக நடந்து நீண்ட காலத்திற்கு ரோந்துகளை நடத்த வேண்டிய கட்டாயம் ஏற்பட்டது.
# இந்தோனேசியா - மலேசியா மோதல்

## பொது

### உலங்கூர்தி சேவைகள்

இரு தரப்பினரும் சிறிய அளவிலான காலாட் படைகளையும்; விமானப் போக்குவரத்து உதவிகளையும் நம்பி இருந்தனர். காமன்வெல்த் படைகளுக்கு சிறந்த உலங்கூர்தி சேவைகள் கிடைத்தன. அதே வேளையில், ஆறுகள் மூலமாகவும் ஊடுருவல்கள் நடைபெற்றன. போர் நடவடிக்கைகள் தரைப் படைகளால் நடத்தப் பட்டாலும், வான்வழிப் படைகள் அதிகமான ஆதரவை வழங்கின.  
பிரித்தானிய ஆயுதப் படைகள் பெரும்பகுதி தற்காப்பு ஆதரவை வழங்கியன. மலேசியப் படைகள் தங்கள் தற்காப்புப் பங்களிப்பைப் படிப்படியாக அதிகரித்தன. சிங்கப்பூரில் இருந்து ஆஸ்திரேலிய பாதுகாப்புப் படை *(Australian Defence Force)* மற்றும் நியூசிலாந்து பாதுகாப்புப் படைகள் *(New Zealand Defence Force)* போர்னியோவுக்குக் கொண்டு செல்லப்பட்டு மலேசியத் தரப்பிற்கு உதவின.
# இந்தோனேசியா - மலேசியா மோதல்

## கிளாரெட் நடவடிக்கை

கிழக்கு மலேசியா மீதான இந்தோனேசியத் தாக்குதல்கள், தொடக்கத்தில் இந்தோனேசிய இராணுவத்தால் பயிற்சி பெற்ற உள்ளூர் தன்னார்வலர்களைப் பெரிதும் நம்பி இருந்தன. காலப் போக்கில், இந்தோனேசிய இராணுவமே நேரடித் தாக்குதல்களில் ஈடுபட்டது.  
படிப்படியாக வளர்ந்து வந்த இந்தோனேசியாவின் தாக்குதல்களைத் தடுக்கவும், தவிர்க்கவும், 1964-ஆம் ஆண்டில் பிரித்தானியர்கள் இந்தோனேசியா கலிமந்தான் காடுகளில் கிளாரெட் நடவடிக்கை *(Operation Claret)* எனும் பெயரில் தங்கள் சொந்த நடவடிக்கைகளைத் தொடங்கினர்.
# இந்தோனேசியா - மலேசியா மோதல்

## கிளாரெட் நடவடிக்கை

### மலேசியாவில் இந்தோனேசியப் படைகள்

1964 ஜூலை 21-ஆம் தேதி சிங்கப்பூரில் ஓர் இனக் கலவரம் *(1964 Race Riots in Singapore).* 43 நாட்கள் நடைபெற்றது. இதைத் தொடர்ந்து 1964 ஆகஸ்ட் 17-ஆம் தேதி, இந்தோனேசியா மேற்கு மலேசியாவில் மேலும் ஓர் ஊடுருவல் நடவடிக்கையைத் தொடங்கியது.  
வான்குடைகள் மூலமாக இந்தோனேசியப் போர் வீரர்களை மலேசியாவில் சில இடங்களில் தரை இறக்கியது. ஆனால் அந்த ஊடுருவல்முயற்சி வெற்றி பெறவில்லை.  
டிசம்பர் 1964-இல் போர்னியோ கலிமந்தான் எல்லையில் இந்தோனேசியா தன் இராணுவப் படைகளைக் குவிக்கத் தொடங்கியது. இரு நாடுகளுக்கும் இடையே போர் வரலாம் எனும் அறிகுறிகள் தென்பட்டன.
# இந்தோனேசியா - மலேசியா மோதல்

## கிளாரெட் நடவடிக்கை

### அமைதி உடன்படிக்கை

இங்கிலாந்து, ஆஸ்திரேலியா மற்றும் நியூசிலாந்து நாடுகள், தங்களின் போர்ப் படைகளை போர்னியோ கலிமந்தான் எல்லைக்கு அனுப்பின. நிலைமை சற்றே அமைதியானது. பெரிய மோதல்கள் நடைபெறவில்லை.  
இதற்கு இடையில் இந்தோனேசியாவில் ஓர் ஆட்சிக் கவிழ்ப்பு *(30 September Movement).* சுகர்ணோவின் அதிகாரத்தை ஜெனரல் சுகார்த்தோ கைப்பற்றிக் கொண்டார். அதைத் தொடர்ந்து மோதல்கள் குறையத் தொடங்கின.  
மே 1966-இல் இந்தோனேசியாவிற்கும் மலேசியாவிற்கும் இடையே ஒரு தீவிரமான சமாதான பேச்சுவார்த்தைகள் தொடங்கின. 1966 ஆகஸ்டு 11-ஆம் தேதி ஓர் அமைதி உடன்படிக்கை கையெழுத்தானது. மலேசியாவை இந்தோனேசியா முறையாக அங்கீகரித்தது.
# குவாக்காடா தேசியப் பூங்கா

**குவாக்காடா தேசியப் பூங்கா** (*Kuakata National Park*) வங்காளதேசத்தில் பன்னாட்டு இயற்கைப் பாதுகாப்புச் சங்கத்தால் பாதுகாக்கப்பட்ட பகுதியாக அறிவிக்கப்பட்டு நிர்வகிக்கப்படும் ஒரு பூங்காவாகும். பதுவாகாளி மாவட்டத்தின் கீழுள்ள கலபாரா துணை மாவட்டத்தில் குவாக்காடா தேசியப் பூங்கா அமைந்துள்ளது. வங்காளதேச அரசாங்கத்தின் கழுகு பாதுகாப்பு மண்டலம்-2 என்ற அட்டவணையின்படி இப்பூங்கா கழுகுகளுக்கான பாதுகாப்பான மண்டலங்களில் ஒன்றாக அறிவிக்கப்பட்டுள்ளது.  
தாவரங்கள், விலங்கினங்கள், இயற்கை மற்றும் சுற்றுலா வசதிகளை மேம்படுத்தும் நோக்கத்திற்காக 1613 எக்டேர் பரப்பளவைக் கொண்டுள்ள
# ஐ. எஸ். இன்பதுரை

**ஐ. எஸ். இன்பதுரை** (*I.S.Inbadurai*)(பிறப்பு 28 செப்டம்பர் 1965) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் திருநெல்வேலி மாவட்டம் இராதாபுரம் வட்டம் நவ்வலடியினைச் சார்ந்தவர். வழக்கறிஞரான இன்பதுரை, 2016ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இராதாபுரம் சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# சத்பாய் வனவிலங்கு சரணாலயம்

**சத்பாய் வனவிலங்கு சரணாலயம்** (*Chadpai Wildlife Sanctuary*) வங்காளதேசத்தில் பன்னாட்டு இயற்கைப் பாதுகாப்புச் சங்கத்தால் பாதுகாக்கப்பட்ட பகுதியாக அறிவிக்கப்பட்டு நிர்வகிக்கப்படும் ஒரு பூங்காவாகும். 560 எக்டேர் (1400 ஏக்கர்) பரப்பளவில் பேகர்காட் மாவட்டத்தின் கீழுள்ள மோங்லா துணை மாவட்டத்தில் சத்பாய் வனவிலங்கு சரணாலயம் அமைந்துள்ளது. 2012 ஆம் ஆண்டு சனவரி மாதம் 29 ஆம் தேதியன்று வங்காளதேச அரசாங்கத்தால் அதிகாரப்பூர்வமாக சத்பாய் வனவிலங்கு சரணாலயம் ஒரு வனவிலங்கு சரணாலயம் என அறிவிக்கப்பட்டது.  
2012 ஆம் ஆண்டு வங்காளதேச அரசாங்கத்தின் கழுகு பாதுகாப்பு மண்டலம்-2 அட்டவணையின்படி இச்சரணலாயம் கழுகுகளுக்கான பாதுகாப்பான மண்டலங்களில் ஒன்றாகும். சத்பாய் சதுப்பு நிலம் வங்காளதேசத்தில் உள்ள டால்பின் சரணாலயங்களில் ஒன்றாகும்.  
9 டிசம்பர் 2014 ஆம் ஆண்டு திசம்பர் மாதம் 9 ஆம் தேதியன்று ஓ.டி சதர்ன் இசுடார் 7 என்ற கொள்கலன் வாகனம் 357,000 லிட்டர் உலை எண்ணெயை ஏற்றிச் சென்றது. மற்றொரு கப்பலுடன் ஏற்பட்ட மோதலால் சுந்தரவனத்தின் கிழக்கு மண்டலத்தின் கீழுள்ள சத்பாய் வனவிலங்கு சரணாலயத்தின் பரப்பில் எண்ணெய் கொட்டியது.
# சூப்பர் ஹங்காமா

**சூப்பர் ஹங்காமா** என்பது ஸ்டார் இந்தியா நிறுவனதிற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை மார்ச் 1, 2022 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி போன்ற மொழிகளில் இயங்கி வருகின்றது.  
இந்த தொலைக்காட்சியில் மார்வெல் மகிழ்கலை வழங்கும் நிகழ்ச்சிகள் மற்றும் திரைப்படங்கள் மற்றும் சில வாங்கிய நிகழ்ச்சிகளை ஒளிபரப்பு செய்துவருகிறது. இதன் பார்வையாளர்கள் இலக்கு 6 முதல் 17 வயதுக்குட்பட்ட குழந்தைகள் ஆவார். இது டிஸ்னி எக்ஸ்டிஎன்ற தொலைக்காட்சிக்கு பதிலாக தொடங்கப்பட்டது.
# முகுல் சிவபுத்ரன்

**பண்டிட் முகுல் சிவபுத்ரன்** (*Mukul Shivputra*) (பிறப்பு 25 மார்ச் 1956) (முன்பு **முகுல் கோம்காலிமத்** என்று அழைக்கப்பட்டவர்) குவாலியர் கரானாவின் (இசைப்பள்ளி) இந்துஸ்தானி இசைப் பாடகராவார். இவர் பண்டிட் குமார் கந்தர்வனின் மகனும் முதன்மை சீடரும் ஆவார்.
# முகுல் சிவபுத்ரன்

## ஆரம்ப வாழ்க்கையும் பயிற்சியும்

பானுமதி கவுன்ஸ் மற்றும் குமார் கந்தர்வன் ஆகியோருக்கு போபாலில் பிறந்த முகுல், தனது தந்தையிடமிருந்து ஆரம்பத்தில் இசைப் பயிற்சி பெற்றார். கி. கு. கிண்டேவிடம் துருபத் மற்றும் தாமரிலும், எம். டி. இராமநாதனிடம் கருநாடக இசையிலும் தனது இசைக் கல்வியைத் தொடர்ந்தார்.
# முகுல் சிவபுத்ரன்

## தொழில்

குரல் பயிற்சி பெறுவதற்காக தனது பதின்ம வயதிலிருந்தே, தம்புராவுடன் தனது தந்தையுடன் தொடர்ந்து சென்றார். "முகுல் கோம்காலிமத்" என்று அழைக்கப்பட்ட சிவபுத்ரன் 1975 இல், 23வது சவாய் கந்தர்வ இசை விழாவில் இவரது முதல் நிகழ்ச்சியை அறிமுகம் செய்தார்.
# முகுல் சிவபுத்ரன்

## சொந்த வாழ்க்கை

புவனேஷ் கோம்காலி (இவரும் ஒரு பாடகர்) என்ற தனது மகன் பிறந்தபோது முகுல் தனது மனைவியை இழந்தார். தற்போது புனேவில் வசிக்கிறார்.  
இவர் இளம் திறமையாளர்களை அடையாளம் காண பயிற்சிப் பட்டறைகளை நடத்துகிறார். மேலும், தனது சொந்த இசைப் பள்ளியை அமைக்கவும் திட்டமிட்டுள்ளார்
# முகுல் சிவபுத்ரன்

## நிகழ்ச்சிகள் பற்றிய கட்டுரைகள்

- பாரத நாட்டிய மந்திர், புனே 20 ஜூலை 2012
- விருத்தா ஆனந்த் ஆசிரமம், புனே, அகுர்டி, 17 ஆகஸ்ட் 2012
- புனே, 10 மார்ச் 2013
# மினி

***மினி*** (*Mini-frog*) என்பது சிறிய கூர்வாய்த் தவளை சிற்றினமாகும். இவை தென்கிழக்கு மடகாசுகரில் மட்டுமே காணப்படும் அகணிய உயிரி ஆகும். இவை தாழ் நிலக் காடுகளில் இலைக் குப்பைகளுக்கு மத்தியில் வாழ்கின்றன. மூன்று சிற்றினங்கள் இந்தப் பேரினத்தின் கீழ் அறிவியல் ரீதியாக 2019-ல் விவரிக்கப்பட்டுள்ளன. இவை பன்னாட்டு இயற்கைப் பாதுகாப்புச் சங்கத்தினால் இன்னும் மதிப்பிடப்படவில்லை என்றாலும், இவை மிகச் சிறிய வரம்புகளைக் கொண்டுள்ளன. இவற்றில் இரண்டு மிக அருகிய இனம் உள்ளன. *மினி ஏச்சர்* சிற்றினம் குறித்ததரவுகள் போதாது என்று பரிந்துரைக்கப்பட்டுள்ளது.  
இவை சுமார் 8 முதல் 11.5 மி.மீ நீளமுடையது. *மினி மம்* மற்றும் *மினி இசுயுள்* உலகின் மிகச்சிறிய தவளை ஆகும். இப்பேரினத்தில் மிகவும் பெரிய தவளை *மினி ஏச்சர்* மட்டுமே. இது 15மி.மீ. நீளமுடையது. இவற்றை முன்பு மடகாசுகரில் உள்ள சிறிய தவளைப் பேரினமான *இசுடம்ப்பியா* உடன் ஒற்றுமைப்படுத்திக் குழப்பமடைந்தனர். இவை அனைத்தும் பழுப்பு நிறத் தவளைகளுடன் உருமறைப்பு கொள்கின்றன.
# மினி

## சிற்றினங்கள்

*மினி* பேரினத்தில் தற்போது 3 சிற்றினங்கள் உள்ளன. அவை:  
- *மினி ஏச்சர் <small>செர்சு</small>* <small>மற்றும் பலர்., 2019</small>
- *மினி மம்* *<small>செர்சு</small>* <small>மற்றும் பலர்., 2019</small>
- *மினி இசுகுல்* *<small>செர்சு</small>* <small>மற்றும் பலர்., 2019</small>
# கி. கு. கிண்டே

**கிருஷ்ணா குண்டோபந்த் கிண்டே**, (கே.ஜி. கிண்டே) (*K. G. Ginde*) (26 திசம்பர் 1925 &#x2013; 13 சூலை 1994) என்று அழைக்கப்படும் இவர் ஓர் இந்துஸ்தானி இசைப் பாடகரும் ஆசிரியரும் ஆவார். இவருடைய குரு எஸ்.என். ரத்தன்சங்கர் இவர் மேல் மிகப்பெரிய செல்வாக்கு செலுத்தினார்.
# கி. கு. கிண்டே

## சுயசரிதை

9 குழந்தைகளில் 8வது குழந்தையாக இருந்ததால், குடும்ப உறுப்பினர்கள் மற்றும் நெருங்கிய நண்பர்களால் "சோட்டு" (சிறியவர்) என்று அழைக்கப்பட்ட கிண்டே, பெல்காமுக்கு அருகிலுள்ள பைல்ஹோங்கலில் திசம்பர் 26, 1925 இல் பிறந்தார். இவருக்கு 11 வயதாக இருந்தபோது, இவர் இலக்னோக்குச் சென்று, இசை அறிஞர் எஸ்.என். ரத்தன்சங்கரிடம் இசைப் பயிற்சியைத் தொடங்கினார்.  
பாரதிய வித்யா பவனில் ஆசிரியராகப் பணிபுரிய 1951 இல் மும்பைக்குச் சென்றார். 1962ல் வல்லப சங்கீத் வித்யாலயாவின் முதல்வரானார்.  
இவரது அறுபதாவது பிறந்தநாளில், பீம்சென் ஜோஷி, குமார் கந்தர்வன், , புருசோத்தம் லட்சுமண் தேசுபாண்டே உள்ளிட்ட இந்துஸ்தானி இசைக் கலைஞர்கள் கலந்து கொண்டனர்.
# கி. கு. கிண்டே

## இறப்பு

சூலை 13, 1994 அன்று தனது 68 வயதில் கொல்கத்தாவில் மாரடைப்பால் இறந்தார்.
# 2022 கராச்சி தீ விபத்து

**2022 கராச்சி தீ விபத்து** (*2022 Karachi fire*) பாக்கித்தான் நாட்டின் கராச்சி நகரையடுத்த அசீசு பட்டி பார்க் அருகில் ஏற்பட்டது. இவ்விபத்து காரணமாக 440 இருசக்கர வாகனங்கள், கார்கள் மற்றும் இதர வாகனங்கள் தீயில் எரிந்து சேதம் அடைந்தன. தீயை அணைக்கும் பணியில் ஆறு தீ அணைப்பு வாகனங்கள் ஈடுபடுத்தப்பட்டன.  
முதலில் புதர்களில் தீ பரவியது. ஆனால் விரைவில் நசரத் எனப்படும் வழக்குச் சொத்து அல்லது திருடப்பட்ட வாகனங்கள் நிறுத்திவைக்கும் இடம் வரை பற்றி எரிந்தது. தேவைப்படும் போது நீதிமன்றத்தில் சமர்ப்பிக்கப்படும் வகையில் இங்கு நிறுத்தி வைக்கப்பட்டிருந்த பல கார்களும் பிற வாகனங்களும் இத்தீயில் சேதமடைந்தன. உயிர் சேதம் ஏதும் ஏற்படவில்லை.  
தீ விபத்து ஏற்பட்ட 15 நிமிடங்களில் தீ அணைப்பு துறை, காவல் துறை அதிகாரிகள் சம்பவ இடத்திற்கு விரைந்தனர். தீ முழுவதுமாக கட்டுப்படுத்தப்பட்டது. தீ மேலும் பரவாமல் தடுக்கப்பட்டது. நகரத்தில் இருந்த குடியிருப்புகள் பாதுகாப்பாக காக்கப்பட்டன.
# இரு பெண்கள் (பண்டைய எகிப்து)

சிலைக்கு (நடுவில்) பெண் கடவுளர்களான பாம்பு உருவத்துடன் கூடிய வத்செத் மற்றும் கழுகு உருவத்துடன் கூடிய நெக்பெத் பூஜை சடங்குகள் நடத்தும் காட்சி, ஆண்டு கிமு 870]]  
**இரு பெண்கள்** , மேல் எகிப்து மற்றும் கீழ் எகிப்துக்கான பெண் காவல் தெய்வங்களான நெக்பெத் மற்றும் வத்செத்ஐ குறிக்கும். முதல் வம்சத்தை (கிமு 3100) நிறுவிய மன்னர் நார்மெர் காலத்தில் தெற்கு எகிப்து மற்றும் வடக்கு எகிப்தை ஒன்றிணைத்து ஆட்சி செய்தார். அது முதல் இவ்விரு பெண் தெய்வங்களை பண்டைய எகிப்தின் காவல் தெய்வங்களாக பண்டைய எகிப்திய அரசமரபினரும், மக்களும் தொடர்ந்து வழிபட்டனர்.  
இவ்விரு பெண் தெய்வங்களின் உருவங்கள் மற்றும் சிலைகள் ஒன்றாக நிறுவி வழிபட்டனர். இவ்விரு பெண் தெய்வங்கள் பண்டைய எகிப்தில் சட்டங்களின் மாட்சிமைக்கும், ஆட்சியாளர்களின் பாதுகாப்பிற்கும், நாட்டின் அமைதிக்கும் பொறுப்பானர்கள்.
# இரு பெண்கள் (பண்டைய எகிப்து)

## இதனையும் காண்க

- பண்டைய எகிப்தியக் கடவுள்கள்
# குமரிக்கல்பாளையம் நெடுங்கல்: பெருங்கற்கால ஈமச்சின்னம்

**குமரிக்கல்பாளையம் நெடுங்கல்: பெருங்கால ஈமச்சின்னம்** தமிழ்நாட்டின் திருப்பூர் மாவட்டம், ஊத்துக்குளி வட்டம், குமரிக்கல்பாளையம் கிராமத்தில் அமைந்துள்ள பெருங்கற்கால ஈமச்சின்னமாகும். போரிலே மரணமுற்ற வீரன் ஒருவனுக்காக நடப்பட்டதாகக் கருதப்படும் இந்த நெடுங்கல்லை இவ்வூர் மக்கள் தெய்வமாகக் கருதி வழிபாட்டு வருகிறார்கள்.
# குமரிக்கல்பாளையம் நெடுங்கல்: பெருங்கற்கால ஈமச்சின்னம்

## அமைவிடம்

குமரிக்கல்பாளையம் ஊத்துக்குளியிலிருந்து 4 கி.மீ. தொலைவிலும், மாவட்டத்தலைநகர் திருப்பூரிலிருந்து 19 கி.மீ. தொலைவிலும் அமைந்துள்ளது. இவ்வூரின் அஞ்சல் குறியீட்டு எண் 638056 ஆகும். ஊத்துக்குளி இரயில் நிலையம் அருகில் உள்ள இரயில் நிலையம் ஆகும்.
# குமரிக்கல்பாளையம் நெடுங்கல்: பெருங்கற்கால ஈமச்சின்னம்

## சங்க இலக்கியம் காட்டும் நெடுங்கல்

நெடுங்கல் (Menhir) என்பது இறந்தவர்களின் நினைவாக தரையில் நடப்பட்ட உயரமான ஒற்றைக்கல் ஆகும். புதைகுழியின் மீது நடப்பட்ட உயரமான நடுகல் ஆகும். உயரமான நடுகல் என்பதால், தமிழில் இதற்கு நெடுங்கல் என்று பெயர்.கல் பதுக்கை (Cist) , நடுகல் ஆகிய சொற்கள் அகநானூறு, புறநானூறு, ஐங்குறுநூறு, சங்க இலக்கியங்களில் காணப்படுகின்றன. போரிட்டு மாண்ட வீரனின் நினைவாகவும், பாலைநிலத்து ஆறலைக் கள்வர்களால் கொல்லப்பட்ட வழிப்போக்கர்கள் நினைவாகவும் நடப்பட்ட நடுகல் குறித்த செய்திகள் சங்க இலக்கியங்களில் காணப்படுகின்றன. இக்காலகட்டத்தில் நடுகற்கள் நெடிதுயர்ந்த நெடுங்கற்களாக நடப்பட்டன. “இலக்கியங்களில் நெடுங்கல் என்று சொல்லப்படுவதுதான் நடுகல் என மருவிவிட்டது." என்று தொல்லியல் அறிஞர் பூங்குன்றன் குறிப்பிட்டுள்ளார்.  
ஏறுடை இன நிரை பெயர, பெயராது,
செறி சுரை வெள் வேல் மழவர்த் தாங்கிய
தறுகணாளர் நல் இசை நிறுமார்,
பிடி மடிந்தன்ன குறும்பொறை மருங்கின்,
நட்ட போலும் நடாஅ நெடுங் கல்
(அகநானூறு பாடல் 269 மதுரை மருதன் இளநாகனார்)  
ஆநிரை கவர்வோர் முன் எதிர்த்து நின்று மாண்ட தறுகண் மழவனின் பெயரை நிலைநிறுத்துவதற்கு கல்லைக் குடைந்து நடுகல் அமைப்பர். செத்துக்கிடக்கும் யானை போன்ற பெரிய பாறையில் நடுகல் பொறிக்கப்பட்டது.  
சிலை ஏறட்ட கணை வீழ் வம்பலர்
உயர் பதுக்கு இவர்ந்த ததர் கொடி அதிரல்
நெடு நிலை நடுகல் நாட் பலிக் கூட்டும்
(அகநானூறு பாடல் 289 எயினந்தை மகன் இளங்கீரனார்)  
எயினர் வில்லிலே நாண் பூட்டி எய்த அம்பு பட்டு புதிய வழிப்போக்கர்கள் வீழ்வர். இவ்வாறு வீழ்ந்தவர்கள் உடல்மேல் எழுப்பிய கல்லடுக்குப் பதுக்கையில் அதிரல் (காட்டுமல்லிகை) கொடி படர்ந்திருக்கும். அதிரல் மலர்களைப் பறித்து நெடிதான நடுக்கல்லுக்கு பலியாகச் சாத்துவர்.
# குமரிக்கல்பாளையம் நெடுங்கல்: பெருங்கற்கால ஈமச்சின்னம்

## குமரிக்கல்பாளையம் நெடுங்கல்

திருப்பூர் மாவட்டம், ஊத்துக்குளி வட்டம், குமரிக்கல்பாளையத்தில் இந்தியாவிலேயே உயரமானது என்று கருதப்படும் நெடுங்கல் 2016 ஆம் ஆண்டு கண்டறியப்பட்டுள்ளது.
இந்த நெடுங்கல், பெருங்கற்கால ஈமச்சின்னமான, நடுகல் வகையைச் சேர்ந்தது.  
பண்டைத் தமிழகத்தில், பெருங்கற்படைக்காலம் என்பது கி.மு. 1000 முதல் கி.பி. 300 வரை நிலவியிருக்கிறது. இப்பகுதியில் முதுமக்கள் தாழிகள் கண்டறியப்பட்டுள்ளன. எனவே இப்பகுதி ஈமக்காடாக இருந்திருக்கலாம். தொடக்கத்தில் நடுகற்கள் என்பன நெடிதுயர்ந்த நெடுங்கற்களாகத் திகழ்ந்தன. இவை 10 - 15 டன் எடைகொண்டிருந்தன என்று திருப்பூர் வீரராஜேந்திரன் தொல்லியல் மற்றும் வரலாற்று ஆய்வு மையத்தின் பொறியாளர் சு.ரவிக்குமார் குறிப்பிட்டுளார். இந்த நெடுங்கல்லானது தரைக்கு மேலே 35 அடி உயரத்திலும், தரைக்குக் கீழே 10 அடி ஆழத்திலும் நாட்டப்பட்டுள்ளது. இத்தகைய நெடுங்கல்லை ஒரு தனிமனிதன் நாட்டியிருப்பதற்கான வாய்ப்புகள் அரிது. ஒரு இனக்குழு சமூகமே ஒருங்கிணைந்து இந்த நெடுங்கல்லை நாட்டியிருக்கும் வாய்ப்பு மிகுதி. இப்பகுதி மக்கள் இந்த நெடுங்கல்லை தெய்வமாக வழிபாட்டு வருகின்றனர். நெடுங்கல்லின் அடியில் சப்தகன்னியர் உருவங்களை அமைத்து வழிபாடு நடத்தி வருகிறார்கள்.
# தெம்மினிக் தேன்சிட்டு

**தெம்மினிக் தேன்சிட்டு** (*Temminck's sunbird*)(*ஏதோபைகா தெம்மினிக்கி*) என்பது தேன்சிட்டு பறவை சிற்றினமாகும். இது கடல் மட்டத்திலிருந்து சுமார் சுமார் 1800 மீ உயரம் வரை காணப்படுகிறது. இத்தேன்சிட்டு போர்னியோ, சுமாத்திரா, மலேசியா மற்றும் தென்மேற்கு தாய்லாந்தில் வெப்பமண்டல ஈரமான மலைக்காடுகளில் காணப்படுகிறது.  
இந்த பறவையின் பொதுவான பெயர் மற்றும் இலத்தீன் இருசொல் டச்சு பிரபு மற்றும் விலங்கியல் வல்லுநரான கோயன்ராட் ஜேக்கப் தெம்மினிக்கை நினைவுபடுத்துகிறது.
.]]
இது சாவகம் தேன்சிட்டு, *ஏத்தோபிகா மிசுடகாலிசு* துணையினமாகக் கருதப்படுகிறது.  
தெம்மினிக்கின் தேன்சிட்டின் உடல் நீளமானது பெண் பறவையில் 10 செ.மீட்டராகவும் ஆண் பறவையில் 12.5 செ.மீட்டராகவும் உள்ளது. கருஞ்சிவப்பு நிறத்தில் நீண்ட வாலும், சாம்பல் நிற வயிறும், பின்புறம் மற்றும் வால் இடையே மஞ்சள் மற்றும் ஊதா பட்டைகளும் தலையில் அலகிலிருந்து வெளிப்படும் நான்கு ஊதா பட்டைகளும் காணப்படுகின்றன. இறக்கை மற்றும் வால் இறகுகள் செம்பழுப்பு விளிம்புகளைக் கொண்டுள்ளது. பெண் பறவையில் இது ஐரோப்பிய இடலை நிறத்தில் கவர்ச்சியின்றி காணப்படும். வால் இறகுகள் செம்பழுப்பு விளிம்புகளுடன் காணப்படும்.
# கருந்தொண்டை தேன்சிட்டு

**கருந்தொண்டை தேன்சிட்டு** (*Black-throated sunbird*)(*ஏதோபைகா சத்துராட்டா*) என்பது நெக்டரினிடே குடும்பத்தின் ஒரு பறவை சிற்றினமாகும்.  
இது இந்தியத் துணைக்கண்டம் மற்றும் தென்கிழக்காசியாவின் அருகிலுள்ள பகுதிகள், வங்களாதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது.  
இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# அபோ தேன்சிட்டு

**அபோ தேன்சிட்டு** (*Apo Sunbird*)(*ஏதோபைகா போல்தோனி*) என்பது நெக்டரினிடே என்ற பறவை குடும்பத்தில் உள்ள பறவை சிற்றினமாகும். இது பிலிப்பீன்சில் உள்ள மிண்டனாவோ தீவில் மட்டுமே காணப்படும் அகணிய உயிரி.  
இதன் இயற்கையான வாழ்விடம் வெப்பமண்டல ஈரமான மலைக் காடுகள் ஆகும். இந்தச் சிற்றினம் பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனம் என்று பட்டியலிடப்பட்டுள்ளது. இது வாழ்விட இழப்பால் அச்சுறுத்தப்படவில்லை. இதன் சிறிய வாழிட வரம்பில் பொதுவானதாக உள்ளது.
# அபோ தேன்சிட்டு

## வகைப்பாட்டியல்

அபோ தேன்சிட்டு 1905ஆம் ஆண்டு அமெரிக்க பறவையியலாளர் எட்கர் அலெக்சாண்டர் மெர்ன்சால் பிலிப்பைன்சீன் மிண்டனாவோ தீவில் உள்ள அபோ மலையிலிருந்து சேகரிக்கப்பட்ட மாதிரிகளிலிருந்து முறையாக விவரிக்கப்பட்டது. இவர் இதற்கு *ஏதோபைகா போல்தோனி* எனப் பெயரிட்டார்.  
இச்சிற்றினத்தின் கீழ் மூன்று துணையினங்கள் அங்கீகரிக்கப்பட்டுள்ளன:  
- *ஏ. போ. மலிண்டாங்கென்சிசு* ராண்ட் & ரபோர், 1957 - மேற்கு மிண்டனாவோ
- *ஏ. போ.* போல்தோனி *மெர்ன்சு*, 1905 - கிழக்கு-மத்திய, கிழக்கு மிண்டனாவோ
- *ஏ. போ. தபோலி* கென்னடி, ஆர். எசு. கோன்சலேசு & மிராண்டா, 1997 - தெற்கு மிண்டனாவோ
# பிரிடினியம் குளோரைடு

**பிரிடினியம் குளோரைடு** (*Pyridinium chloride*) என்பது C<sub>5</sub>H<sub>5</sub>NHCl. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.
# பிரிடினியம் குளோரைடு

## தயாரிப்பு

டை எத்தில் ஈதரில் கரைந்துள்ள பிரிடினில் ஐதரசன் குளோரைடு
வாயுவைச் செலுத்தி பிரிடினியம் குளோரைடு தயாரிக்கப்படுகிறது.
:<chem>C5H5N + HCl -> C5H6N+Cl- v</chem>  
பிரிடினியம் அயனி ஒன்றை கொண்டிருக்கும் பிரிடினியம் குளோரைடு தோராயமாக 5 காடித்தன்மை எண் மதிப்பைக் கொண்டுள்ளது. வழக்கமான அமீன்களை விட இது சற்று அதிக அமிலத்தன்மை கொண்டது என்பது இம்மதிப்பீட்டின் பொருளாகும். நைட்ரசனின் sp<sup>2</sup> கலப்பினச் சேர்க்கையால் இது ஏற்படுகிறது: அமோனியம் நேர்மின் அயனிகளில் உள்ள நைட்ரசன்களை விட பிரிடீனியம் குளோரைடில் உள்ள நைட்ரசன்கள் அதிக மின்னெதிர்ப்பு தன்மை கொண்டுள்ளன. அமோனியாவில் இருக்கும் நைட்ரசன்கள் sp<sup>3</sup> கலப்பில் உள்ளன. எனவே அவை அமின்களை விட வலிமையானவையாகவும், எளிதில் காரங்களால் புரோட்டான் நீக்கம் செய்யக்கூடியவையாகவும் உள்ளன.
# காத்மாண்டு காட்சி கோபுரம்

**காத்மாண்டு காட்சி கோபுரம்** (*Kathmandu View Tower*) நேபாளத்தின் காத்மாண்டுவில் தற்போது கட்டப்பட்டு வரும் ஒரு கட்டடமாகும். 29-அடுக்குகளைக் கொண்ட மிக உயரமான கட்டடமாகக் கட்டுவதற்கு திட்டமிடப்பட்டுள்ளது. காத்மாண்டு நகரத்தின் பழைய பேருந்து பூங்காவில் கட்டப்படும் இக்கோபுரத்தில் வணிக வளாகமும் இடம்பெறும்.  
2015 ஆம் ஆண்டு நவம்பர் மாதம் 11 ஆம் தேதியன்று நேபாளத்தின் துணைத் தலைவர் நந்தா பகதூர் பன் அட்டிக்கல் நாட்டி தொடங்கி வைத்தார். காத்மாண்டு காட்சி கோபுரத்தின் கட்டுமானப் பணி 2016 ஆம் ஆண்டு ஆகத்து மாதம் 14 ஆம் தேதியன்று தொடங்கியது.  
2020 ஆம் ஆண்டு நிலவரப்படி கட்டடத்தின் 15 சதவீத பணிகள் மட்டுமே நிறைவடைந்ததாக தெரிவிக்கப்பட்டது.
# சிறு தொலைவு வானூர்தி நிலையம்

நூக் 950 மீட்டர் ஓடுபாதை கொண்ட சிறு தொலைவு வானூர்தி நிலையம்]]  
**சிறு தொலைவு வானூர்தி நிலையம்** (ஆங்கிலம்: *Short Take-Off and Landing*) மலாய்: *Lapangan Berlepas dan Mendarat Pendek*) என்பது சிறிய தொலைவு இடத்தில் வானூர்திகள் தரை இறங்குவதற்கும்; பின்னர் தரையில் இருந்து மேல் எழுவதற்கும் வடிவமைக்கப்பட்ட வானூர்தி நிலையமாகும்.  
இந்த வானூர்தி நிலையத்தைச் சுருக்கமாக சுத்தோல் நிலையம் *(STOLport or STOLPORT)* என்றும் அழைக்கிறார்கள். 2008-ஆம் ஆண்டிற்குப் பின்னர் தான் சிறு தொலைவு ஏற்ற இறக்க வானூர்தி நிலையம் எனும் பெயர்ச் சொல் பயன்பாட்டிற்கு வந்தது.
# சிறு தொலைவு வானூர்தி நிலையம்

## பொது

ஒரு சுத்தோல் வானூர்தி நிலையம் *(STOLport);* பொதுவாக 1,500 மீ. (5,000 அடிக்கும்) குறைவான குறுகிய ஒற்றை ஓடுபாதையைக் கொண்டது.  
சுத்தோல் வானூர்தி நிலையங்கள் குறிப்பிட்ட சில வகையான வானூர்திகளை மட்டுமே ஏற்றுக் கொள்கின்றன. பெரும்பாலும் சிறிய காற்றாடிகள் (அலகுகள்) கொண்ட வானூர்திகளையும்; ஒரு வரம்புக்கு உட்பட்ட எரிபொருளை எடுக்கக்கூடிய வானூர்திகளையும் ஏற்றுக் கொள்கின்றன.
# சிறு தொலைவு வானூர்தி நிலையம்

## பொது

### சுத்தோல் வானூர்தி நிலையம்

பொதுவாகவே, குறுகிய ஓடுபாதை வசதிகள் கொண்ட எல்லா சிறு தொலைவு ஏற்ற இறக்க வானூர்தி நிலையங்களையும் வானூர்தி நிலையங்கள் என்றே அழைக்கப் படுகின்றன.  
1970-களின் முற்பகுதி வரையில் சுத்தோல் வானூர்தி நிலையம் *(STOLport)* என்ற சொல் பயன்படுத்தப்படவில்லை.
# சிறு தொலைவு வானூர்தி நிலையம்

## எசுகேசு வானூர்தி நிறுவனம்

மலேசியாவைச் சேர்ந்த எசுகேசு வானூர்தி நிறுவனம் *(SKS Airways),* மலேசிய உள்நாட்டுத் தீவுகளில் இருக்கும் சுத்தோல் வானூர்தி நிலையங்களின் மீது தன் கவனத்தைச் செலுத்தியது. அதன் பின்னர் சனவரி 2022-இல் தன் வணிகச் செயல்பாட்டைத் தொடங்கியது.  
தொடக்கத்தில் அந்த நிறுவனம், சுபாங் அல்லது ஜொகூர் பாரு ஆகிய வானூர்தி நிலையத்தில் இருந்து பங்கோர் தீவு, ரெடாங் தீவு மற்றும் தியோமான் தீவு போன்ற தீவுகளுக்குத் தன் இரட்டை ஓட்டர் *(Twin Otter)* ரக வானூர்திகளைப் பயன்படுத்தியது.
# அரசலாபுரம்: வட்டெழுத்துப் பொறிப்புடன் கோழி நடுகல்

**அரசலாபுரம்: வட்டெழுத்துப் பொறிப்புடன் கோழி நடுகல்** என்பது தமிழ்நாட்டின், விழுப்புரம் மாவட்டம், விக்கிரவாண்டி வட்டம், நெமூர் பஞ்சாயத்தில் இடம்பெற்றுள்ள அரசலாபுரம் குக்கிராமத்தில் கண்டறியப்பட்டது. இது வட்டெழுத்துப் பொறிப்புடன் ஒரு கோழிக்கு எடுக்கப்பட்ட நடுகல்லாகும்.
# அரசலாபுரம்: வட்டெழுத்துப் பொறிப்புடன் கோழி நடுகல்

## அமைவிடம்

அரசலாபுரம் கஞ்சனூரிலிருந்து 6.1 கி.மீ. தொலைவிலும், விக்கிரவாண்டியிலிருந்து 12.0 கி.மீ. தொலைவிலும், விழுப்புரத்திலிருந்து 18.0 கி.மீ. தொலைவிலும், கூட்டேரிப்பட்டிலிருந்து 30 கி.மீ தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 605203 ஆகும்.
# அரசலாபுரம்: வட்டெழுத்துப் பொறிப்புடன் கோழி நடுகல்

## அரசலாபுரம் கோழி நடுகல்

அரசலாபுரம் கோழி நடுகல் என்பது கற்பலகையில் புடைப்புச் சிற்பமாகச் செதுக்கப்பட்ட கோழியின் உருவத்துடன், வட்டெழுத்துப் பொறிப்புப் பெற்ற நடுகல்லாகும். வட்டெழுத்தின் எழுத்தமைதியைக் கருத்தில் கொண்டு இந்த நடுகல் கி.பி. 5 ஆம் நூற்றாண்டைச் சேர்ந்ததாக கல்வெட்டாய்வாளர்கள் கருதுகின்றனர்.  
இந்த கற்பலகையில் செதுக்கப்பட்ட கோழியின் உருவம் 62 செ.மீ., உயரம், 55 செ.மீ., அகலம் கொண்டதாகும். கோழி நின்ற நிலையில் காணப்படுகிறது. இந்த உருவத்தை ஒட்டி மூன்று வரிகொண்ட வட்டெழுத்துக் கல்வெட்டு பொறிக்கப்பட்டுள்ளது. கல்வெட்டின் இரண்டு வரிகள் கோழியின் முதுகுப் பகுதிக்கு மேலாகவும், கடைசி வரி கோழியின் கால்களுக்கு அருகிலும் பொறிக்கப்பட்டுள்ளன.
இந்தப் படிநிலை வளர்ச்சி கி.பி. 4 ஆம் நூற்றாண்டைச் சேர்ந்த அரச்சலூர் கல்வெட்டில் புலப்படத் தொடங்கியது. நெகனூர்பட்டி, அம்மன்கோயில்பட்டி ஆகிய ஊர்களின் கல்வெட்டுகளும் இக்காலத்தைச் சேர்ந்தனவாகும். கி.பி. 5 ஆம் நூற்றாண்டைச் சேர்ந்த பூலங்குறிச்சிக் கல்வெட்டின் எழுத்தமைதியில் வட்டெழுத்தின் படிநிலை வளர்ச்சியை அடையாளம் காண முடிந்தது. சித்தன்னவாசல், பெருமுக்கல், அரசலாபுரம், இரெட்டைமலை, எடக்கல் (கேரளா), எழுத்துக்கல்லு (கேரளா), ஆகிய இடங்களின் கல்வெட்டுகளும் இக்காலத்தைச் சேர்ந்தனவாகும்.  
1) இந்தளூர் கோழி நடுகல் (செங்கல்பட்டு மாவட்டம்)  
2)அரசலாபுரம் கோழி நடுகல் (விழுப்புரம் மாவட்டம்)  
3)ஆவியூர் கோழி நடுகல் (கள்ளக்குறிச்சி மாவட்டம்)
# கலைமான் கொம்பு பெரணி

**கலைமான் கொம்பு பெரணி** (*Platycerium bifurcatum*, the *elkhorn fern* or *common staghorn fern*  
இதன் தாரவியல் பெயரில் உள்ள *பிளாட்டிசீரியம்* என்ற பேரினப் பெயரானது கிரேக்கச் சொல்லான பிளாட்டிஸ் (தட்டையான) மற்றும் *செராஸ்* (கொம்பு) ஆகியவற்றின் சேர்கையில் உருவானது. அதே சமயம் *பைஃபுர்காட்டம்* என்ற அடைமொழியானது *பிளவுபட்ட* அல்லது முட்கரண்டி என்று பொருள்படும் சொல்லாகும். இரண்டு பெயர்களும் செழுமையான இலைகளைக் குறிக்கின்றன.  
*கலைமான் கொம்பு பெரணி* தோட்டங்களில் ஒரு அலங்காரத் தாவரமாக வளர்க்கப்படுகிறது. இதற்கு தேவைப்படும் குறைந்தபட்ச வெப்பநிலையான ஆகும். இந்த வெப்பநிலை உள்ள, மிதவெப்பமண்டலப் பகுதிகளில் இதை வெட்ட வெளியில் பாதுகாப்பான இடங்களில் வளர்க்கலாம். இல்லையெனில் இதை வீட்டு தாவரமாக மட்டுமே வளர்க்க இயலும். இது ராயல் தோட்டக்கலை சங்கத்தின் கார்டன் மெரிட் விருதைப் பெற்றுள்ளது.
# பாக்கித்தான் அறிவியல் மேம்பாட்டு சங்கம்

**பாக்கித்தான் அறிவியல் மேம்பாட்டு சங்கம்** (*Pakistan Association for the Advancement of Science*) பாக்கித்தான் நாட்டின் லாகூர் நகரத்தை தலைமையிடமாகக் கொண்டு செயல்படுகிறது. இந்த அமைப்பு பாக்கித்தான் சுதந்திரம் அடைந்த உடனேயே 1947 ஆம் ஆண்டு திசம்பர் மாதத்தில் நிறுவப்பட்டது. நாட்டின் பழமையான மற்றும் முதன்மையான அறிவியல் நிறுவனங்களில் இதுவும் ஒன்றாகும். பாக்கித்தான் நாட்டில் அறிவியலின் மேம்பாடு, அறிவியல் விழிப்புணர்வு ஆகியவற்றை நாட்டு மக்களிடைய உருவாக்குவது இச்சங்கத்தின் நோக்கமாகும். அறிவியல் கூட்டங்களுக்கு உரிய குழுக்களை வழங்குதல், அறிவியல் ஆய்வுக் கட்டுரைகள் வெளியிடுவதை எளிதாக்குதல் போன்றவையும் இம்மன்றத்தின் பணிகளாகும்.
# ரெடாங் தீவு

**ரெடாங் தீவு** (மலாய்: *Pulau Redang*; ஆங்கிலம்: *Redang Island*; சீனம்: 热浪岛; ஜாவி: ڤولاو رداڠ) என்பது மலேசியா, திராங்கானு மாநிலத்தில், கோலா நெருஸ் மாவட்டத்தில் தென்சீனக் கடலில் அமைந்து உள்ள ஒரு தீவு.  
தீபகற்ப மலேசியாவின் கிழக்கு கடற்கரையில் உள்ள மிகப் பெரிய தீவுகளில் ஒன்றாகும். மேலும் இது உலகின் மிக அழகான தீவுகளில் ஒன்றாகவும் தேர்வு செய்யப்பட்டு உள்ளது.  
திராங்கானு மாநிலத்தின் கிழக்கு கடற்கரையில் இருந்து 30 கி.மீ. தொலைவில் அமைந்துள்ளது. மேலும் இந்த ரெடாங் தீவு 7 கி.மீ. நீளமும் 6 கி.மீ. அகலமும் கொண்டது.
# ரெடாங் தீவு

## பொது

ரெடாங் தீவுக் கூட்டத்தில் ஒன்பது தீவுகள் உள்ளன.  
- ரெடாங் தீவு - *Pulau Redang*
- லீமா தீவு - *Pulau Lima*
- பாக்கு பெசார் தீவு - *Pulau Paku Besar*
- பாக்கு கெச்சில் தீவு - *Pulau Paku Keci*l
- கெரங்கா கெச்சில் தீவு - *Pulau Kerengga Kecil*
- கெரங்கா பெசார் தீவு - *Pulau Kerengga Besar*
- ஏக்கோர் தெபு தீவு - *Pulau Ekor Tebu*
- லிங் தீவு - *Pulau Ling*
- பினாங்கு தீவு - *Pulau Pinang*  
ரெடாங் கடல் பூங்காவில் உள்ள அனைத்துத் தீவுகளிலும் ரெடாங் தீவு தான் மிகப் பெரியது. ரெடாங் தீவில் ஓர் உயரமான குன்று உள்ளது. அதன் பெயர் புக்கிட் பெசார் *(Bukit Besar).* கடல் மட்டத்தில் இருந்து 359 மீ உயரத்தில் உள்ளது.
# ரெடாங் தீவு

## ரெடாங் தீவுக் கூட்டம்

ரெடாங் தீவுக் கூட்டம் மலேசியக் கடல் பூங்காக்கள் அரசிதழில் வெளியிடப்பட்டு பாதுகாக்கப் படுகிறது *(Gazetted and Protected as Marine Parks of Malaysia).* தற்போது, ரெடாங் தீவு, லாங் தெங்கா தீவு *(Lang Tengah Island),* பெர்கெந்தியான் தீவு *(Perhentian Island)* மற்றும் கப்பாஸ் தீவு *(Kapas Island)* ஆகிய பெரிய தீவுகளில் மட்டுமே பார்வையாளர்களுக்கான தங்கும் விடுதி வசதிகள் உள்ளன.  
ஆமைகள் முட்டையிடுவதற்கான தளமாகவும் இந்தத் தீவு விளங்குகிறது. மேலும் ஆமைகள் முட்டையிடும் கடற்கரைப் பகுதி மென்மையான வெள்ளை மணலால் மூடப்பட்டு இருக்கும். கடற்கரையில் இருந்து சில மீட்டர் தூரத்தில் பவளப் பாறைகளையும் மீன்களையும் தெளிவாகப் பார்க்கலாம்.
# ரெடாங் தீவு

## ரெடாங் தீவுக் கூட்டம்

### ரெடாங் கடல் பூங்கா

ரெடாங் கடல் பூங்கா நிர்வாக மன்றம் *(Pulau Redang Marine Parks)* எனும் ஒரு பாதுகாப்பு மன்றம் உள்ளது. இந்த மன்றம், சுற்றுலாப் பயணிகளின் தவறான நடவடிக்கைகளைத் தவிர்ப்பதில் முதன்மை காட்டுகிறது.  
கழிவுப் பொருட்களைக் கட்டுப் படுத்துதல்; பவளப் பாறைகளின் வாழ்விடங்களைப் பாதுகாத்தல் போன்ற்வை அந்த மன்றத்தின் முக்கிய இலக்குகளாக அமைகின்றன.
# ரெடாங் தீவு

## காலநிலை

ரெடாங் தீவு வெப்பமண்டல காலநிலையைக் கொண்டது. வெப்பநிலை சுமார் 30 செல்சியஸ். அடிக்கடி இடியுடன் கூடிய மழை பெய்யும். தென் சீனக் கடலின் வடகிழக்குப் பருவமழையால் ரெடாங் தீவு பாதிக்கப்படுகிறது. அந்தக் காலக்கட்டத்தில் பெரும்பாலான ஓய்வு விடுதிகள் மூடப்படுகின்றன.  
அக்டோபர் முதல் மார்ச் மாதம் வரையில் படகு போக்குவரத்திற்குத் தடை செய்யப்பட்டு உள்ளது. மழையின் அளவு ஆண்டு முழுவதும் மாறுபடும். நவம்பர் முதல் பிப்ரவரி வரை அதிக மழை பெய்யும். ஏப்ரல் முதல் ஆகஸ்டு வரை வறட்சியான காலம்.
# ரெடாங் தீவு

## ரெடாங் தீவு காட்சியகம்

<>  
</>
# சாம்பல்-தலை தேன்சிட்டு

**சாம்பல் தலை தேன்சிட்டு** (*Grey-hooded Sunbird*)(*ஏத்தோபிகா பிரிமிஜெனியா*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி. இதன் இயற்கை வாழ்விடம் வெப்பமண்டல ஈரமான மலைக் காடுகள் ஆகும்.
# சாம்பல்-தலை தேன்சிட்டு

## விளக்கம்

ஈபேர்டு அமைப்பு இப்பறவையினை "மிண்டானாவோவில் உள்ள - உயரமான மலைக்காடுகளின் சிறிய பறவை என்றும், சாம்பல் தலை மற்றும் மார்பினையும், *ஆலிவ்*-பச்சை முதுகு மற்றும் இறக்கைகளையும், வெள்ளை மேல் வயிற்றினையும், மஞ்சள் நிற கீழ் வயிறு மற்றும் பக்கவாட்டினையும் கொண்டது. இதனுடைய வாலின் முனை வெண்மையாக உள்ளது. ஆணுக்குப் பச்சை நிற நெற்றி மற்றும் கன்னத் திட்டுகள் உள்ளன. வடகிழக்கு மிண்டானாவோவைச் சேர்ந்த ஆண்களுக்கு மேல் மார்புக்குக் கீழே மஞ்சள் நிறப் பட்டை உள்ளது. அபே மற்றும் தோபோலி தேன்சிட்டுகள் போன்றது இவை; ஆனால் சாம்பல் தலை தேன்சிட்டின் மேல் வயிறு வெள்ளை நிறமுடையது” என விவரிக்கின்றது.
# சாம்பல்-தலை தேன்சிட்டு

## விளக்கம்

### துணையினங்கள்

இந்தச் சிற்றினத்தின் கீழ் இரண்டு துணையினங்கள் அங்கீகரிக்கப்பட்டுள்ளன:  
- *ஏத்தோபிகா பிரிமிஜெனியா* *பிரிமிஜெனியா*: மேற்கு, மத்திய மற்றும் தெற்கு மிண்டானாவோவில் காணப்படுகிறது; வெற்று மார்பகம்
- *ஏத்தோபிகா பிரிமிஜெனியா டையுடே* வடகிழக்கு மிண்டானாவோவில் காணப்படுகிறது; சாம்பல் நிற ஒட்டுமொத்த தோற்றம், மார்பகத்தில் மஞ்சள் புள்ளியுடன் வெள்ளைக் கோடு
# சாம்பல்-தலை தேன்சிட்டு

## பரவல்

சாம்பல் தலை தேன்சிட்டு வெப்பமண்டல ஈரமான மலைக் காடுகள் மற்றும் 1,000 மீ உயரத்திற்கு மேல் வன விளிம்புகளில் காணப்படுகிறது. இவை 1,700 மீ உயரம் வரை காணப்படலாம். இவை வாழைப்பூக்களைச் சுற்றி அடிக்கடி காணப்படும்.
# சாம்பல்-தலை தேன்சிட்டு

## நிலை

பன்னாட்டு இயற்கைப் பாதுகாப்புச் சங்கம், இந்த பறவையை 2020-ல் தீவாய்ப்புக் கவலை குறைந்த இனமாக மதிப்பிட்டுள்ளது. இது முன்னர் அச்சுறு நிலைய அண்மித்த இனமாக இருந்தது. இதன் வரம்பு வரையறுக்கப்பட்டதாக இருந்தபோதிலும், இது உள்நாட்டில் பொதுவானது என்று கூறப்படுகிறது. இது ஒரு சதுர கிலோ மீட்டர் பரப்பில் 50 பறவைகள் என்ற அளவில் காணப்படுகிறது. இதன் எண்ணிக்கை சுமார் 20,000 - 49,999 என மதிப்பிடப்பட்டுள்ளது. இது கரடுமுரடான மற்றும் அணுக முடியாத மலைகளில் காணப்படுவதா, இதன் வாழ்விடத்தின் பெரும்பகுதியை அப்படியே இருக்க அனுமதித்துள்ளது. இருப்பினும், காடழிப்பு, சுரங்கம், நில மாற்றம் மற்றும் வெட்டுதல் மற்றும் எரித்தல் ஆகியவற்றின் மூலம் வாழ்விட இழப்பால் இதனுடைய வாழ்வு பாதிக்கப்பட்டுள்ளது.  
பொருத்தமான வாழ்விடப் பகுதிகளுக்குப் பாதுகாப்பை வழங்குதல் மற்றும் ஹமிகியூட்டான் மலைப் போன்ற முக்கியமான பகுதிகளைத் தொடர்ந்து கண்காணித்தல் உள்ளிட்ட பாதுகாப்பு நடவடிக்கைகளை வலுப்படுத்தப் பல முன்மொழிவுகள் செய்யப்பட்டுள்ளன.
# மனோன்மணி (எழுத்தாளர்)

*இது மனோன்மணி எழுத்தாளரைப் பற்றிய கட்டுரை. மனோன்மணி திரைப்படம் குறித்து படிக்க மனோன்மணி (திரைப்படம்)*  
**மனோன்மணி** என்றழைக்கப்படும் **சுகவன முருகன்** தமிழ்நாடு கிருஷ்ணகிரி மாவட்டம், காவேரிப்பட்டணத்தைச் சேர்ந்தவர். கவிதைகள், கட்டுரைகள் எழுதி வரும் இவர் ஒரு வரலாற்று ஆய்வாளரும் ஆவார். வரலாற்று ஆய்வுகளில் மிகுந்த அக்கறை கொண்டவர்.
# மனோன்மணி (எழுத்தாளர்)

## சிறப்புகள்

‘புது எழுத்து’ சிற்றிதழ் மூலம் சிறப்பான காத்திரமான பங்களிப்புகளைச் செய்தவர். தொல்லியல் தொடர்பாக ‘சாசனம்’ என்ற இதழை நடத்திவருகிறார். இதழின் சோதனை முயற்சிகளாக நகுலனின் அந்த 'மஞ்சள் நிறப் பூனைக்குட்டி' குறும்புதினம், வெங்கடேசனின் நீள்கதைகள், ஜோஸ் அன்றாயன் கதைகள், ஸ்ரீநேசன், கண்டராதித்தன், சபரிநாதன், மனோமோகன் கவிதைகள், மொழிபெயர்ப்பு இணைப்பிதழ்கள், குறிப்பாக காப்ரியேல் கார்சியா மார்க்கேஸின் 'முன்கூறப்பட்ட சாவின் சரித்திரம்', சரமாகோவின் 'அறியப்படாத தீவின் கதை' போன்றவற்றின் மொழிபெயர்ப்புகள் போன்றவை ஆகும். சென்னையிலுள்ள ரோஜா முத்தையா ஆராய்ச்சி நூலகம் புது எழுத்து இதழ்களை முழுமையாக டிஜிட்டலாக்கும் பணியை மேற்கொண்டுள்ளது. பொதுமைப்படுத்தப்பட்ட ‘புது எழுத்து’ இதழ்களை இலவசமாகத் தரவிறக்கம் செய்து படிக்க இம்முயற்சி உதவிபுரியும்.
# இரண்டாம் இசுகோர்ப்பியோன்

**இரண்டாம் இசுகோர்ப்பியோன்** (*Scorpion II*), மூன்றாம் நக்காடா பண்பாட்டு காலத்தில் (கிமு 3320 - 3000) வரலாற்றுக்கு முந்தைய எகிப்தின் தெற்கு எகிப்தை ஆண்ட ஆட்சி செய்த மன்னர் ஆவார். பண்டைய எகிப்திய மொழியில் இவரை **செல்க்** (*Selk*) அல்லது **வேகா** (*Weha*) என்றும் அழைப்பர். இவர் தினீஸ் நகரத்தை தலைநகராக் கொண்டு மேல் எகிப்தை ஆட்சி செய்தார்.  
*இரண்டாம் இசுகோர்ப்பியோன்* பெயர் நவீன எகிப்தியவியலில் பெரும் சர்ச்சைக்குரியதாக உள்ளது. இவரின் பெயர் பெரும்பாலும் வட்ட வடிவில் அமைந்த ஆறு அல்லது 6 தங்க நிற இலை அல்லது பூக்களால் அறியமுடிகிறது. இந்த சின்னத்தை எகிப்தின் பண்டைய தொல்பொருட்களில் காண முடிகிறது.
# இரண்டாம் இசுகோர்ப்பியோன்

## ஆதாரங்கள்

### மன்னர் இரண்டாம் தேளின் சூலாயுதம்

எகிப்தின் பண்டைய நெக்கென் தொல்லியல் களத்தில், எகிப்தியவியல் அறிஞர்களான ஜேம்ஸ் இ. கியூபெல்லி மற்றும் பெடரிக் டபிள்யூ. கிரீன் ஆகியோர் 1897-98ஆம் ஆண்டுகளில் அகழாய்வு செய்கையில் மன்னர் இரண்டாம் இசுகோர்ப்பியோனின் சூலாயுதம் கொண்ட ரொசெட்டாக் கல் கண்டெடுக்கப்பட்டது.  
ரொசெட்டாக் கல்லில் இரண்டாம் இசுகோர்ப்பியோன் மன்னர் தெற்கு எகிப்திற்குரிய ஒற்றை மணிமுடி சூடியிருந்தார். அத்துடன் கையில் வேளாண்மை செய்வதற்கான கொழு போன்ற கருவியை கையில் ஏந்தியிருக்கும் காட்சியும், மன்னரின் பின்புறத்தில் (இடது பக்க்தில்) இரண்டு பேர் விசிறி ஏந்தி நிற்கும் காட்சியும் உள்ளது.  
மேலும் ரொசெட்டாக் கல்லில் பாபிரஸ் காகிதக்கட்டுகள் காட்சிப்படுத்தப்பட்டுள்ளது. ரொசெட்டாக் கல்லின் மேற்பகுதியில் ஆடலரசிகள் மற்றும் பூசாரிகளின் உருவங்கள் உள்ளது. பூசாரி தம் கையில் *t* வடிவ பதாகை ஏந்தியிருக்கும் காட்சி உள்ளது. இரண்டாம் இசுகோர்ப்பியோனின் சூலாயுத ரொசெட்டாக் கல்லின் அடிப்பகுதி சிதிலமடைந்துள்ளது. மன்னர் மற்றும் அவரது அவையோர் எதிரில் போர் வீரர்களின் அணிவகுப்பு காட்சி இடம் பெற்றுள்ளது.  
மன்னர் இரண்டாம் இசுகோர்ப்பியோனின் சூலாயுதம் கொண்ட ரொசெட்டாக் கல்லில் சேத் கடவுள், மின் கடவுள் மற்றும் நெம்டி கடவுளர்களின் உருவங்கள் பொறிக்கப்பட்டுள்ளது.  
31-ஆம் நூற்றாண்டில், இரண்டாம் இசுகோர்ப்பியோனின் ஆட்சிக் காலத்தில் மெசொப்பொத்தேமியா-பண்டைய எகிப்து வணிகப் பாதை கொண்டிருக்கலாம் எனக்கருதப்படுகிறது. ]]
# இரண்டாம் இசுகோர்ப்பியோன்

## இதனையும் காண்க

- பண்டைய எகிப்திய மன்னர்கள்
- வரலாற்றுக்கு முந்தைய எகிப்து
- பண்டைய எகிப்திய அரசமரபுகள்
# ஜி. கே. எம். தமிழ் குமரன்

**கோ. க. ம. தமிழ் குமரன்** (*G. K. M. Tamil Kumaran*) என்பவர் தமிழ்த் திரைப்படத் தயாரிப்பாளர் மற்றும் நடிகராவார். லைகா புரொடக்ஷன்ஸ் தலைமை நிர்வாக அதிகாரியாகப் பொறுப்பு வகிக்கிறார். மக்கள் தொலைக்காட்சியின் மக்கள் தொலைத் தொடர்புக் குழுமத்தின் இயக்குநர்களுள் ஒருவராவார். இவர் பாமக தலைமை புரவலர் ஜி. கே. மணியின் மகனாவார். தற்போது பாட்டாளி மக்கள் கட்சியின் இளைஞர் அணி தலைவர்.
# ஜி. கே. எம். தமிழ் குமரன்

## தனி வாழ்க்கை

ஜி. கே. மணி மற்றும் சுந்தராம்பாள் தம்பதியின் மகனாகப் பிறந்தார். 2008 இல் சத்யா என்பவரைத் திருமணம் செய்து கொண்டார்.
# ஜி. கே. எம். தமிழ் குமரன்

## திரைப்படங்கள்

;தயாரிப்பாளர்
- *என்றென்றும் புன்னகை* (2013)
;நடிகர்
- *நாச்சியார்* (2018)
;லைகா மேற்பார்வையாளர்
- *டான்* (2022)
- *சந்திரமுகி 2*
# சாம்பல் தலை ஈப்பிடிப்பான்

**சாம்பல் தலை ஈப்பிடிப்பான்** (*Grey-hooded flycatcher*)(*மைனெக்டசு ரபிவென்டிரிசு*) என்பது தைரானிடே குடும்பத்தில் உள்ள ஒரு பறவை சிற்றினமாகும்.  
இது அர்கெந்தீனா, பிரேசில் மற்றும் பரகுவை ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# சாம்பல் தலை கதிர்க்குருவி

**சாம்பல் தலை கதிர்க்குருவி** (*Grey-hooded warbler*)(*பிலோசுகோபசு சாந்தோசுகிசுடோசு*) என்பது இலை கதிர்க்குருவி (குடும்பம் பிலோசுகோபிடே) சிற்றினமாகும். இது எழுப்பும் ஒலியானது மிகவும் பிரபலமானது. இது முன்னர் "பழைய உலக கதிர்க்குருவி" கூட்டத்தில் சேர்க்கப்பட்டது.  
சாம்பல் தலை கதிர்க்குருவி இமயமலையில் காணப்படுகிறது. இங்கு இதன் இயற்கை வாழ்விடம் மிதவெப்பமண்டல காடுகள் ஆகும்.
# சாம்பல் தலை கதிர்க்குருவி

## படங்கள்

, இந்தியா]]
, இந்தியா]]
# சாம்பல் தலை அட்டிலா

**சாம்பல் தலை அட்டிலா** (*அட்டிலா ரூபசு*) என்பது தைரானிடே பறவை குடும்பத்தில் உள்ள ஒரு பறவை சிற்றினமாகும். இது பிரேசிலில் காணப்படும் அகணிய உயிரி.  
சாம்பல் தலை அட்டிலா பிரேசிலின் தென்கிழக்கு அத்திலாந்திக் கடற்பகுதியில் கடலோரப் பகுதியில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# சாம்பல் தலை சிலம்பன்

**சாம்பல் தலை சிலம்பன்** (*Grey-hooded babbler*)(*சயனோடெர்மா பைகோலர்* ) என்பது திமாலிடே குடும்பத்தில் உள்ள ஒரு சிலம்பன் சிற்றினப் பறவையாகும். இது போர்னியோ மற்றும் பாங்காய் தீவில் காணப்படுகிறது. சாம்பல்-தலை சிலம்பன் முன்பு கசுகொட்டை-சிறகுகள் கொண்ட சிலம்பனின் (*சயனோடெர்மா எரித்ரோப்டெரம்*) துணையினமாகக் கருதப்பட்டது. இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.
# பள்ளிமடம் சுந்தரபாண்டிய ஈசுவரம் பள்ளிப்படைக் கோவில்

**பள்ளிமடம் சுந்தரபாண்டிய ஈசுவரம் பள்ளிப்படைக் கோவில்** என்பது தமிழ்நாட்டின் விருதுநகர் மாவட்டம், திருச்சுழி வட்டம், குண்டாற்றின் வடகரையில் உள்ள, பள்ளிமடம் (பள்ளிப்படை) கிராமத்தில் அமைந்துள்ளது. இக்கோவில் இராமநாதபுரம் சமஸ்தானத்தின் பராமரிப்பில் உள்ளது.
# பள்ளிமடம் சுந்தரபாண்டிய ஈசுவரம் பள்ளிப்படைக் கோவில்

## அமைவிடம்

இவ்வூர் திருச்சுழியில் இருந்து 10 கி.மீ. தொலைவிலும், கோவிலாங்குளத்திலிருந்து 14.8 கி.மீ. தொலைவிலும், காரியாபட்டியிலிருந்து 21.1 கி.மீ. தொலைவிலும், அருப்புக்கோட்டையிலிருந்து 27.0 கி.மீ. தொலைவிலும், விருதுநகர் மாவட்டத் தலைமையகத்திலிருந்து கிழக்கு நோக்கி 35 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 626129 ஆகும்.
# பள்ளிமடம் சுந்தரபாண்டிய ஈசுவரம் பள்ளிப்படைக் கோவில்

## வரலாற்றில் சுந்தரபாண்டிய ஈஸ்வரம்

பிற்காலச் சோழர்களின் காலத்தில் உயிர்நீத்த சோழ அரசர்கள் மற்றும் அரச குடும்பத்தினர்கள், மற்றும் படைத்தளபதிகள், ஆகியோரது அஸ்தியின் மீது எழுப்பப்பட்ட கோவில்கள் பள்ளிப்படைக் கோவில்கள் என்று பெயர் பெற்றிருந்தன. இவை சிவன் கோவில்களாகும். கும்பகோணம் அருகே உள்ள பட்டீசுவரத்தில் உள்ள பஞ்சவன்மாதேவி பள்ளிப்படை, வேலூர் அருகே மேல்பாடியில் அமைந்துள்ள அரிஞ்சிகை ஈசுவரம், திருக்காளத்தி அருகே தொண்டைமான் பேராற்றூரில் உள்ள ஆதித்தேசுவரம் (கோதண்டராமேசுவரம்) பள்ளிப்படை ஆகிய பள்ளிப்படைகளை சான்றாகக் குறிப்பிடலாம். பாண்டிய நாட்டில் அமைந்துள்ள ஒரே பள்ளிப்படைக் கோவில் இதுவாகும்.  
சுந்தரபாண்டிய ஈஸ்வரம், ஆயிரம் ஆண்டு வரலாற்றை உள்ளடக்கிய ஒரு பள்ளிப்படைக் கோவிலாகும். இக்கோவில் பருத்திக்குடி-நாட்டில் உள்ள தேவதானமான திருச்சுழியல் இருந்ததைக் கல்வெட்டுகள் சுட்டுகின்றன. சுந்தர பாண்டியன் என்ற பெயருடைய அரசன் அல்லது இளவரசன் பெயரால் சுந்தர பாண்டிய ஈஸ்வரம் பெயரிடப்பட்டிருக்க வேண்டும். இந்தக் கிராமம் பள்ளிமடை அல்லது பள்ளிப்படை என்று அழைக்கப்படுகிறது. இக்கோவில் சுந்தர-பாண்டியனின் நினைவாக கட்டப்பட்டிருக்கலாம்.
# பள்ளிமடம் சுந்தரபாண்டிய ஈசுவரம் பள்ளிப்படைக் கோவில்

## கோவில் அமைப்பு

பள்ளிப்படை சுந்தர பாண்டிய ஈஸ்வரமுடையார் கோவில் தற்போது காளைநாதசுவாமி கோவில் என்று அழைக்கப்படுகிறது. வழிபாட்டில் உள்ள இக்கோவில் கருவறை, அர்த்தமண்டபம், மகாமண்டபம் என்ற அமைப்பில் அமைந்துள்ளது. கோவில் அதிட்டானம் ஓரளவு தரையில் புதைந்துள்ளது. கோவில் சிற்ப அலங்காரங்கள் இல்லாமல் வெறுமையாகக் காணப்படுகிறது. இது பாண்டியர்களின் கலைப்பாணியாகும்.
பாதி புதைந்த நிலையில் காணப்படும் படிக்கட்டில் பொறிக்கப்பட்ட வட்டெழுத்துக் கல்வெட்டு, இங்கிருந்த குறண்டி திருக்காட்டாம்பள்ளி என்னும் சமணப்பள்ளி குறித்த செய்தியினை குறிப்பிடுகிறது. இப்பள்ளி கட்டுமானத்திற்குத் தேவைப்பட்ட கற்கள் ஆவியூர் அருகேயுள்ள இந்தக் குறண்டி என்ற கிராமத்திலிருந்து கொண்டுவரப்பட்டது.
# பள்ளிமடம் சுந்தரபாண்டிய ஈசுவரம் பள்ளிப்படைக் கோவில்

## கோவில் அமைப்பு

### தொடர்புக் குறிப்பு

மதுரை அருகேயுள்ள கீழக்குயில்குடி சமணர் மலையின் தென்மேற்கே செட்டிபுடவு குகையின் இடப்புற பாறையில் செதுக்கப்பட்டுள்ள மகாவீரர் புடைப்புச் சிற்பத்தை செய்து வழங்கக் காரணமானவர்கள் குறித்த வட்டெழுத்துக் கல்வெட்டு இது: "வெண்பு நாட்டுக் குறண்டி திருக்காட்டாம்பள்ளி கனக னந்திப்ப டாரர் அபினந்தபடாரர் அவர் மாணாக்கர் அரிமண்டலப் படாரர் அபினந்தனப்படாரர் செய்வித்த திருமேனி." இச்சிற்பத்தை குறண்டி திருக்காட்டாம்பள்ளி மாணாக்கர்கள் செய்வதற்குக் காரணமாக இருந்துள்ளனர்.  
இக்கோவில் சீரமைப்பின் போது பல கல்வெட்டுகள் மாற்றியமைத்து கட்டப்பட்டுள்ளன. இங்கு கண்டறிந்த பிற கல்வெட்டுகள் கோவிலுக்கு வழங்கப்பட்ட நன்கொடைகள் குறித்து பதிவு செய்துள்ளன. வீரபாண்டியன் காலத்துக் கல்வெட்டு (கி.பி. 953) ஒன்று, அரங்கம் பூதி என்கிற மூவேந்த வேளான், கிழவன் அருளாளி, தச்சன் உலகன், சோழந்தகை என்ற மாறன் ஆதிச்சன் மற்றும் புலியூர் பல்லவராயன் ஆகியோர் கோவிலில் எரிப்பதற்கான விளக்கு மற்றும் ஆடுகளை தானமாக வழங்கியுள்ள செய்தியினைப் பதிவு செய்துள்ளது.  
இதே காலகட்டத்தில், இக்கோவிலில் பணிவிடைக்காக அமர்த்தப்பட்டிருந்த தேவரடியார்கள் இக்கோவிலுக்கு ஆடுகளை வழங்கியுள்ளானர். காவிதி கணைப்பெற்றல், நிதிப்பெற்றல், நாகன் குளங்கவிளை ஆகியோரும் இக்கோவிலுக்கு நன்கொடை வழங்கியுள்ளதாகக் கல்வெட்டுகள் குறிப்பிட்டுள்ளன.
# பள்ளிமடம் சுந்தரபாண்டிய ஈசுவரம் பள்ளிப்படைக் கோவில்

## கோவில் சீரமைப்பு

கி.பி. 10 ஆம் நூற்றாண்டில் கட்டப்பட்ட இந்தப் பள்ளிப்படைக் கோவில், பிற்காலத்தில் ஆட்சிக்கு வந்த பாண்டிய மன்னர்களால் மீண்டும் சீரமைக்கப்பட்டும் மீண்டும் கட்டப்பட்டும் இருக்கலாம். பிற்கால பாண்டியர் கால கல்வெட்டின் படி, சோனாடன் நம்பி என்பவன், கோவில் புதுப்பித்தலின் போது ஒரு கதவு நிலையை நன்கொடையாகக் கொடுத்துள்ளான். கி.பி. 17 ஆம் நூற்றாண்டைச் சேர்ந்த கல்வெட்டு ஒன்று சேதுபதி மன்னர் மேற்கொண்ட கோவில் சீரமைப்பு குறித்த செய்தியினை குறிப்பிடுகிறது.
# பள்ளிமடம் சுந்தரபாண்டிய ஈசுவரம் பள்ளிப்படைக் கோவில்

## ஈமச்சடங்குகள்

பள்ளிப்படை என்பது நீத்தார் நினைவாக எழுப்பப்பட்ட கோவில் தானே. எனவே இக்கோவில் இராமேசுவரத்திற்கு அடுத்து, நீத்தருக்கான ஈமச்சடங்குகளை மேற்கொள்ள ஏற்ற இடமாகக் கருதப்படுகிறது. குண்டாற்றங்கரையில் அமைந்துள்ள இக்கோவிலில் மக்கள் நீத்தாருக்கான ஈமச்சடங்குகளை மேற்கொள்கின்றனர்.
# செந்தலை சிலம்பன்

**செந்தலை சிலம்பன்** (*சயனோடெர்மா ரூபிசெப்சு*) என்பது திமாலிடே குடும்ப சிலம்பன் சிற்றினமாகும். இது கிழக்கு இமயமலையிலிருந்து வடக்கு தாய்லாந்து, லாவோஸ், கிழக்கு சீனா முதல் வியட்நாம் மற்றும் தைவான் வரை காணப்படுகிறது. இது அடர்ந்த புதர்கள் அல்லது மூங்கில் கொண்ட மிதமான காடுகளில் வாழ்கிறது. பன்னாட்டு இயற்கைப் பாதுகாப்புச் சங்க செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது. பின்னர் *இசுடாச்சிரிடோப்சிசு* இனத்தில் வைக்கப்பட்டது.
# மாநில நெடுஞ்சாலை 5 (கேரளா)

**மாநில நெடுஞ்சாலை 5 (SH 5)** என்பது இந்தியாவின் கேரளாவில் உள்ள ஒரு மாநில நெடுஞ்சாலை ஆகும். இது காயம்குளத்தில் தொடங்கி புனலூரில் முடிவடைகிறது. இந்நெடுஞ்சாலையின் நீளம் 42.5 கிலோமீட்டர் ஆகும். இந்த நெடுஞ்சாலை கேபி *சாலை* அல்லது *காயம்குளம் - புனலூர் சாலை* என்றும் அழைக்கப்படுகிறது, மேலும் இந்த சாலை ஆலப்புழா மாவட்டம் மற்றும் தென்காசி, தூத்துக்குடி இடையே மாநிலங்களுக்கு இடையேயான போக்குவரத்துக்கு உதவுகிறது.
# மாநில நெடுஞ்சாலை 5 (கேரளா)

## பாதை தொடர்பான விளக்கம்

காயம்குளம் - கட்டானம் - சாருமூடு - நூரநாடு சந்திப்பு - பழகுளம் சந்திப்பு - அடூர் - பத்தனாபுரம் - கல்லும்கடவு சந்திப்பு (பிரதான கிழக்கு நெடுஞ்சாலையில் (SH 8) சந்தித்து முடிவடைகிறது).
# உரூக் காலம்

**உரூக் காலம்** (**Uruk period**) பண்டைய அண்மை கிழக்கின் மெசொப்பொத்தேமியாவில் ஏறத்தாழ:கிமு 4000 முதல் கிமு 3100 முடிய விளங்கியது. இதனை *ஆதி எழுத்தறிவு காலம்* என்றும் அழைப்பர். தொல்பழங்காலத்தில் மெசொப்பொத்தேமியாவின் செப்புக் காலம் முதல் துவக்க வெண்கலக் காலம் முடிய உரூக் நகரத்தில் இக்காலம் துவங்கியது.  
மெசொப்பொத்தேமியாவில் உரூக் காலத்திற்கு முன்னர் உபைதுகள் காலமும், பின்னர் செம்தேத் நசிர் காலமும் விளங்கியது. துவக்க செப்புக் கால்த்திய, பிந்திய உரூக் காலத்தில் (கிமு 34 முதல் 32 வது நூற்றாண்டு முடிய) துவக்க கால ஆப்பெழுத்து வடிவ எழுத்துக்கள் எழுத்ப், படிக்க பயன்படுத்தப்பட்டது.  
உரூக் காலத்தில் மண்ட்பாண்டங்களுக்கு வர்ணம் தீட்டும் வழக்கம் வீழ்ச்சி அடைந்தது, உருளை முத்திரைகளும் செப்புப் பாத்திரங்களும், உருளை முத்திரைகளும் பயன்பாட்டிற்கு வந்தது.  
உரூக் காலத்தை பழைய உரூக் காலம், மத்திய உரூக் காலம் மற்றும் பிந்தைய உரூக் காலம் என மூன்றாக் பிரிப்பர். இதில் பழைய உரூக் காலம் மற்றும் மத்திய உரூக் காலம் குறித்தான செய்திகள் மிகக்குறைந்த அளவிலேயே கிடைத்துள்ளது. பிந்திய உரூக் காலம் கிமு 3100 வரை தொடர்ந்தது. பிந்திய உரூக் காலத்தில் பண்டைய அண்மை கிழக்கு முழுவதும் உரூக் பண்பாடு பரவியது.